Diari Oficial de la Generalitat Valenciana


Sumari del DOGV 6258, del 03-05-2010 (2010/4898)

Informació pública de la modificació puntual número 17 del PGOU de Meliana amb modificació de les normes urbanístiques relatives a la instal·lació d'antenes i estacions de telefonia mòbil i semblants.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6258

Data del DOGV
:   03-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/4898


Data del document
:   30-04-2010

Organisme emissor
:   Ajuntament de Meliana

Tipus de document
:   Anunci

Descriptors 

:   * Meliana
    * administració local
    * pla d'urbanisme

Informació pública de la modificació puntual número 17 del PGOU de Meliana amb modificació de les normes urbanístiques relatives a la instal·lació d'antenes i estacions de telefonia mòbil i semblants.   
 [2010/4898]  
El Ple de l'Ajuntament, en sessió ordinària celebrada el 29 d'abril de 2010, ha adoptat l'acord següent:   
«Primer. Aprovar inicialment la modificació puntual núm. 17 del Pla General d'Ordenació Urbana de Meliana, per la qual es modifiquen les normes urbanístiques relatives a la instal·lació d'antenes i estacions de telefonia mòbil i semblants, per la qual s'introduïx en el títol cinqué del PGOU (Ordenances generals de l'edificació) el capítol VI (capítol sisé: normativa reguladora de la instal·lació i funcionament d'infraestructures radioelèctriques) el contingut del qual constituïx l'annex I d'aquest acord.  
Segon. Sotmetre a informació pública l'expedient de la modificació puntual núm. 17 del Pla General d'Ordenació Urbana de Meliana, per un període d'un mes, per mitjà d'anunci en el Diari Oficial de la Comunitat Valenciana i en un diari no oficial d'àmplia difusió a la localitat, de conformitat amb el que establix l'article 83.2 a de la Llei 16/2005, de 30 de desembre, Urbanística Valenciana. Durant aquest termini, l'expedient administratiu corresponent a la modificació puntual estarà depositat a les oficines del Departament d'Urbanisme d'aquest Ajuntament per a consultar-lo en horari d'atenció al públic a l'efecte de presentació d'al·legacions i suggeriments.  
Tercer. El sotmetiment a informació publica de la modificació núm. 17 del PGOU de Meliana comporta el manteniment de la suspensió de l'atorgament de llicències per a la instal·lació d'antenes i estacions de telefonia mòbil i semblants, en l'àmbit de la totalitat del municipi de Meliana, amb la finalitat de facilitar l'estudi i la reforma de l'ordenació urbanística, establida en l'Acord plenari de 6 d'abril de 2009, publicat en el Diari Oficial de la Comunitat Valenciana núm. 6012, de 13 de maig de 2009. Tot això d'acord amb l'article 101.3 de la Llei 16/2005, de 30 de desembre, Urbanística Valenciana.   
La suspensió de l'atorgament de llicències s'extingirà definitivament transcorreguts dos anys des de la publicació en el DOCV de l'acord de suspensió de llicències, de data 6 d'abril de 2009, adoptat per a facilitar l'estudi del planejament o la reforma d'aquest.   
Tot això sense perjudici que la suspensió s'extingisca amb l'aprovació definitiva d'aquesta modificació puntual del Pla General d'Ordenació Urbana, d'acord amb el que establix l'article 101.5 de la Llei Urbanística Valenciana.»  
Meliana, 30 d'abril de 2010.- L'alcalde: Blas L. Devís Roig.